पाएं अपने शहर की ताज़ा ख़बरें और फ्री ई-पेपरडाउनलोड करें
गढ़वा/रांची। नगरउंटरी हाजत में शनिवार को कोर्ट से रिमांड पर लिए गए कैदी की संदिग्ध स्थिति में रविवार की सुबह मौत हो गई। कैदी की मौत के बाद उसके परिजनों के साथ मिलकर ग्रामीणों ने नगरउंटारी में जाम कर दिया। परिजनों का कहना था कि न्यायालय उदेश को फांसी पर लटका देता यह उन लोगों को मंजूर था। लेकिन पुलिस ने उसकी हत्या कर दी।
उदेश पासवान नगरउंटारी थाना क्षेत्र के कुशगढ़ गांव में एक नाबालिग लड़की के साथ दुष्कर्म का प्रयास करने व उसमें असफल रहने पर उसकी गोली मारकर हत्या करने का आरोपी था। यह घटना 25 मई को घटित हुई थी। इसके बद 29 मई को उदेश ने गढ़वा न्यायालय में आत्मसमर्पण कर दिया था। पुलिस ने उसे एक मई को रिमांड पर लिया था।
पुलिस के मुताबिक इसी दिन रात में उसने हाजत में रखे कंबल को फाड़कर हाजत के दरवाजे से फांसी लगा ली। इस संबंध में गढ़वा एसपी मयंक पटेल ने घटना की पुष्टि की है। उन्होंने कहा कि मामले की जांच मजिस्ट्रेट से कराने की अनुसंशा किया है। साथ ही इसकी सूचना मानवाधिकार आयोग को भी दे दी गई है। जांच के बाद देखा जाएगा कि इसमें कौन लोग दोषी हैं। दोषियों पर कार्रवाई होगी। अभी पुलिस नियमसम्मत कार्य कर रही है।
कैसे- कैसे घटी घटना
25 मई :- नगरउंटारी थाना क्षेत्र के कुशढड़ गांव में एक नाबालिग लड़की के साथ अधौरी गांव के उदेश पासवान ने दुष्कर्म का प्रयास किया। इस क्रम में उक्त लड़की के द्वारा विरोध करने पर उसने उसके कमर में गोली मार दी।
25 मई :- 25 मई को ही घायल लड़की ने नगरउंटारी थाना में उदेश पासवान व दो अन्य के विरुद्ध बयान देकर मामला दर्ज कराया।
26 मई :- इलाज के क्रम में रांची में उक्त लड़की की मौत हो गई।
27 -28 मई :- इस मामले को लेकर विभिन्न राजनीतिक दल व संस्था के लोगों ने मौन जुलूश निकाला व आरोपी की गिरफ्तारी की मांग की।
29 मई :- उदेश की गिरफ्तारी के लिए उस पर दबाव बनाने के उद्देश्य से पुलिस ने उसके परिवार वालों को हिरासत में लिया। पुलिस के दबाव में उदेश ने उसी दिन गढ़वा न्यायालय में आत्मसमर्पण कर दिया। इसी दिन पुलिस ने न्यायालय में रिमांड के लिए आवेदन दिया।
31 मई :- न्यायालय ने तीन दिन का रिमांड लेने का आदेश दिया था।
1 जून :- एक जून को करीब तीन बजे नगरउंटारी पुलिस ने उदेश को रिमांड पर लिया।
2 जून :- सुबह करीब 5.30 में उदेश को गंभीर स्थिति में हाजत में पड़ा हुआ पाया गया।
- सुबह बरीब 6.00 बजे पुलिस उदेश को लेकर अनुमंडल अस्पताल पहुंची।
- सुबह 6.05 में अस्पताल की उपाधीक्षक डॉ ललिता वर्मा ने उसके शरीर की जांच की।
- 6.10 चिकित्सक ने उसे तत्काल सदर अस्पताल रेफर कर दिया।
- 7.00 बजे गढ़वा सदर अस्पताल में कैदी के पहुंचते ही चिकित्सकों ने उसे मृत घोषित कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn